BODOLAND रादाब: मुसलपुर, 26 जुन : एसे अखा हाबानो थाबायनो हायै लामा, लोमजानाय सुबुंफोरखौ देहा फाहामसालियाव लांनो हायै गोथौ गोथौ हाखर जानाय लामा नाकतिफारा फाम गामिनि लामाखौ रायजो राजानि खावलायनाय बादियै बिटिसिनि मावफुं सोद्रोमा राकेश ब्रह्मया बालाजों खोनानै एसेबाबो मदद खालामना होनायखौ गोजोननाय फोरमायहरदों । बे गामिनि रायजोफोरा बिटिसि ओन्सोलाव 17 बोसोर सोरखार दाफुंनाय बिपिएफ सोरखारनिफ्राय लामाखौ मोजां खालामगोन होनना आसा खालामदोंमोनबाबो हान्थिनो थाखाय मोजां लामानि थासारिखौ मोननो हायाखैमोन जायनि थाखाय बिथांमोनहा दुखु मोननाय फोरमायदों । नाथाय दायो खुंथाइ गोहोयाव थानाय गोदान सोरखारनिफ्राय बे लामाखौ CC BLOCK नंयाबा BLACK TOPPING बानायना होनो खावलायदों । लोगोसेनो मावफुं सोद्रोमा राकेश ब्रह्मनि नाकतिफारा फाम गामिनि लामाखौ थाबायनो हानाय बादियै राहा खालामना होनायखौ साबायखर बावहरदों ।